**ZAPISNIK**

sa konstituirajuće sjednice Zapovjedništva Vatrogasne zajednice grada Samobora održane 28. svibnja 2021. godine u prostorijama Vatrogasne zajednice grada Samobora.

Početak sastanka 19:07 sati.

Sastanak je sazvan pismenim putem i sa predloženim dnevnim redom.

Prisutni članovi Predsjedništva: Mladen Žitković, Ivan Šeper, Dubravko Matijaščić, Davor Domin i Božo Planinčić.

Na sjednici još prisutni: Renato Hribar – tajnik VZG Samobor

Zapovjednik Mladen Žitković otvorio je sjednicu, pozdravio sve prisutne i predložio je slijedeći;

**DNEVNI RED**

1. Konstituiranje zapovjedništva Vatrogasne zajednice grada Samobora
2. Donošenje Poslovnika o radu
3. Imenovanje Povjerenstva za natjecanje
4. Imenovanje Povjerenstva za djecu i mladež
5. Prijedlozi za održavanje i nabavu vatrogasne opreme i zaštitne osobne opreme
6. Razno

***Izmjena i dopuna dnevnog reda nije bilo te je jednoglasno dizanjem ruku usvojen.***

**AD. 1. Konstituiranje zapovjedništva Vatrogasne zajednice grada Samobora**

Mladen Žitković, Skupština Vatrogasne zajednice grada Samobora donijela je odluku o zapovjedništvu Vatrogasne zajednice grada Samobora na mandatno razdoblje u trajanju od pet godina u sastavu:

Mladen Žitković dipl. ing., zapovjednik

Ivan Šeper, član

Davor Domin, član

Božo Planinčić, član

Dubravko Matijaščić, član

Mladen Žitković, dajem ovu odluku na glasovanje.

Rasprave nije bilo.

Jednoglasno je potvrđeno zapovjedništvo Vatrogasne zajednice grada Samobora.

**AD. 3. Donošenje Poslovnika o radu**

Mladen Žitković, primili ste u materijalima Poslovnik o radu Zapovjedništva, ima netko kakvih izmjena i dopuna?

Rasprave nije bilo

Jednoglasno je usvojen Poslovnik o radu Zapovjedništva.

**AD. 3. Imenovanje Povjerenstva za natjecanje**

Mladen Žitković, predlažem da se u Povjerenstvo za natjecanje budu:

Dubravko Matijaščić, voditelj Povjerenstva

Zdenko Jednar, zamjenik voditelja

Zlatko Žitković, član

Mladen Žitković, otvaram raspravu.

**Jednoglasno je izabrano Povjerenstvo za natjecanje Vatrogasne zajednice grada Samobora.**

**AD. 4. Imenovanje Povjerenstva za djecu i mladež**

Mladen Žitković, predlažem da Povjerenstvo za djecu i mladež bude u istom sastavu:

Ivan Šeper, voditelj Povjerenstva za djecu i mladež

Damir Svinjarić, zamjenik voditelja

Darko Kupres, član

Rasprave nije bilo.

**Jednoglasno je izabrano Povjerenstvo za djecu i mladež.**

**AD. 5. Prijedlozi za održavanje i nabavu vatrogasne i zaštitne osobne opreme**

Mladen Žitković, pročitao je dopise vezanu uz opremu koju su poslale članice Zajednice. Išli bi u nabavu kvalitetnijih čizma. Htio bi da se riješi problem dišnih aparata, do ponedjeljka donesite u zajednicu dišne aparate kako bi mogli predati aparate na pregled. Trebali bi napraviti i tečaj za dišne aparate.

**AD. 6. Razno**

Dubravko Matijaščić, 26.9. biti će Državno natjecanje u Varaždinu, u 9 mjesecu natjecanje djece i mladeži Vatrogasne zajednice Zagrebačke županije, 6 mjesec državno natjecanje za mladež, 7. mjesec 2022. godine vatrogasna Olimpijada. Materijali će doći naknadno.

Mladen Žitković, zbog situacije koja je vezana uz COVD19 ne bi radili Gradsko natjecanje. Manje vježbe možete raditi. Vatrogasci su dosadašnje aktivnosti napravili odlično, dobili smo sve pohvale.

Davor Domin, pohvalio bi podizanje DVD-a na aktivnost.

Rasprave daljnje nije bile.

Sjednica završila u 20:20 sati.

ZAPISNIČAR ZAPOVJEDNIK

 Renato Hribar Mladen Žitković, dipl. ing.

Sjednica snimljena pod brojem: **210508\_001**